ทานยาคุมแบบ21เม็ดมาเป็นเวลา 2-3ปี แล้วหยุดทานกระทันหันยังเหลืออีก5เม็ดในแผง ไม่ได้ทานเลย มีโอกาสตั้งครรถ์ไหมคะ
สวัสดีค่ะงานยาคุมกำเนิดแบบแผงรายเดือนจำนวน 21 เม็ดนั้น จัดเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้จากที่กล่าวมา ถ้ากินไม่หมดแผง ยาในแผงนั้นอาจจะไม่มีประสิทธิภาพเต็มที่ในการป้องกันการตั้งครรภ์ ดังนั้นมีโอกาสตั้งครรภ์ได้ แม้จะไม่สูงเท่ากับไม่ได้กินยาเลยแนะนำว่าถ้ายังกินยาได้ให้กินยาต่อไปให้หมดแผง ถ้าเลยวันที่ต้องกินยามาเยอะแล้ว ให้สังเกตรอบเดือนหลังจากนี้ โดยปกติรอบเดือนควรมา 22-35 วันจากครั้งก่อน หรือกรณีกินยาก็คือควรมาหลังหยุดยาไม่เกิน 7 วัน สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป